ભારતે મંગળવારે થયેલા વિશ્વકપ 2016 ના એક મહત્વના મુકાબલામાં ઇગ્લેંડની ટીમને આસાન મુકાબલામાં હરાવી ટુર્નામેંટની સેમીફાઇનલમાં પોતાની જીત નિશ્ચિત કરી લીધી છે . ગ્રુપ એ ની છેલ્લી મેચમાં ભારતે ઇગ્લેંડને 69 - 18 પોઇંટથી હરાવી સેમીફાઇનલમાં પોતાની જગ્યા નિશ્ચિત કરી લીધી છે . આખી મેચમાં શરુઆતથી અંત સુધી ભારતની પકડ મજબૂત રહી હતી . કબડ્ડી વિશ્વકપના સેમીફાઇનલ મુકાબલામાં હવે ભારતની સામે ઇરાન કે થાઇલેંડ હશે . બુધવારે લીગ મુકાબલાની છેલ્લી મેચ રમાશે અને તેમાં નક્કી થશે કે ગ્રુપ બી માંથી ઇરાન ઉપરાંત કઇ ટીમ સેમી ફાઇનલ માટે ક્વોલિફાય થવામાં સફળ રહેશે . ભારતે 2004 અને 2009 કબડ્ડી વિશ્વકપ ખિતાબ જીત્યા બાદ આ વર્ષે ખિતાબની દાવેદારી માટે આગેકૂચ કરી દીધી છે . ઇગ્લેંડની ટીમ ભારત સામે એટલી નિર્બળ પુરવાર થઇ કે તે 20 પૉઇંટ પણ મેળવી શકી નહિ અને તેણે 51 પૉઇંટના વિશાળ અંતરથી મેચ હારવી પડી . ભારત તરફથી પરદીપ નરવાલે સુપર 10 સાથે 11 પૉઇંટ મેળવ્યા . આ બંને ઉપરાંત સુરજીતે ટેકલમાં હાઇ 5 મેળવીને 6 પૉઇંટ મેળવ્યા . નીતિન તોમરે 7 અને રાહુલ ચૌધરીએ 5 પૉઇંટ ભારતની ઝોળીમાં નાખ્યા . સુરેન્દર નાડાએ કુલ 3 પૉઇંટ મેળવવામાં સફળતા મેળવી . અમેરિકાને હરાવી કેન્યા સેમીફાઇનલમાં આ તરફ કેન્યા અને અમેરિકા વચ્ચે રમાયેલી કબડ્ડી મેચમાં કેન્યાએ અમેરિકાને પછાડી દીધુ હતુ . પોતાના છેલ્લા મુકાબલામાં કેન્યાએ અમેરિકાને 74 - 19 ના મોટા અંતરથી હરાવી દીધુ . આ જીત સાથે કેન્યાની સેમીફાઇનલમાં પહોંચવાની આશા સફળ થઇ છે . બુધવારે થનાર મેચમાં જો જાપાન પોતાની વિરોધી ટીમ થાઇલેંડને 7 કે તેનાથી વધુ પૉઇંટથી હરાવે તો કેન્યાને સેમીફાઇનલમાં રમવાનો અવસર મળશે . જાપાનની આ જીત સાથે તેના 16 પૉઇંટ થશે અને કેન્યાના પણ 16 પૉઇંન્ટ થશે . એવામાં બંનેના પૉઇંટ તો સરખા થઇ જશે પરંતુ કેન્યા જાપાનને લીગ મુકાબલામાં આ પહેલા હરાવી ચૂક્યુ છે , આ આધાર પર તે સેમીફાઇનલમાં પહોંચી જશે . અંતિમ ચારમાં તેનો મુકાબલો દક્ષિણ કોરિયા સાથે થઇ શકે છે , જે ગ્રુપ એ માં પહેલા સ્થાન પર છે . કેન્યાના ખેલાડીઓએ અમેરિકી ટીમને શરુઆતથી જ પ્રેશરમાં લાવી દીધી હતી . બીજા હાફમાં કેન્યાએ કુલ 36 પૉઇંટ મેળવી લીધા . કેન્યાના કૅપ્ટન ડેવિડ મોસામબાઇ અને ડિફેંડર ફેલિક્સ ઓપાન સારુ રમ્યા . બંનેએ કુલ 23 પૉઇંટ મેળવ્યા .